السلام عليكم ورحمة الله وبركاته قال الله تعالى ( وجعلناكم شعوباً وقبائل لتعارفوا ) صدق الله العظيم http://www.ye1.org/vb/showthread.php?t=244593 هذا رابط موضوعي قبل سفري وكنت قد ذكرت فيه موعد الرحله الساعه 12:20 ظهراً وكما توقعت وكما هو المعتاد أيضاً تأخرت الرحله حتى الساعه الثالثه عصراً وأقلعنا الساعه الرابعه عصراً وطبعاً من دون اي اعتذارات عن التأخير وكفايه انهم صرفوا للركاب وجبة دسمة جداً عبارة عن قطعة كيك وكوب ماء وهذي صوره لواحد من الأخوان في المطار حب يشاركني ويشاطرني المعاناة المهم انه بعد معاناة المطار وتأخر الرحله وصلنا بالسلامة مطار كوالالمبور الدولي والمفاجأه كانت ان العزي لوحده اللي بإستقبالي بس والحاشدي اللي كان يطبل لي قبلها بأيام ما جاء بالخالص ( ربنا يهديه بس ) ...... طبعاً قلت أسوي أول مقلب للعزي بس مانفعش لأني حاولت أدعمم من جنبه يمكن مايعرفني لكن ما اعطاني فرصه وناداني بأسمي وأخذني بالأحضان ( تقول نعرف بعض من عشرين سنه) وطبعاً كنت ألفت يمين ويسار أدور للحاشدي يمكن هنا والا هنا ولكن قال لي العزي أنت لسه ما عرفت الحاشدي ( أكبر فراك ) خلو بالكم من الكلمه هذي لأني بأرجع لها في الجزء الأخير المهم أخذنا العزي بسيارة العندليب الأسمر اللي عاده ماشافها وبدأت رحلة المعاناة في البحث عن فندق ( كل الفنادق محجوزه ) والأسعار كانت رخيصة جداً جداً وأخيراً طاب لنا المقام في المريديان كوالالمبور بعد عدة مشاورات مع العزي والحاشدي هوتيل يملا العين بصراحه والدليل ان الحاشدي ماروحش وبات عندي وهذا منظر آخر من الغرفه المهم وقبل وصول الحاشدي الفندق كنت وقتها ميت من الجوع ومستحي من عزي لكن هو حس فيني وقال لي بلهجه صارمه يالله امشي بأعشيك وكأنه قده ضابح مني من كثر الفنادق اللي مرينا عليها ,, وطبعا كان أقرب مكان هو الماجدونالز اللي قريب من الفندق وأكلت مالذ وطاب والعزي اكتفى بهمبرغر لأنه كان مستحي لا أقول عليه إنه مفجوع بعدها رجعنا الفندق ووصل الشيخ الحاشدي واحنا في نص التخزينة وواصلنا التخزينة صباحي وماصورنا طبعاً اي شي لأن اللقاء كان حار وحميم لكن التقطت صور بعد التخزينه للحاشدي والعزي عنوان صورة الحاشدي ( إجتنبوا هذه الظاهره) وهذي صورة للعزي بس قبل القات لأن بعد القات حالته حاله أنا الى هنا بأعتبر هذا الجزء الأول أو الليله الأولى لي في ماليزيا وسأوافيكم ان شاء الله بما حصل معنا في اليوم الثاني والثالث والأكيد أنه لايخلو من المفاجآت والصور الحلوه وكمان رفعت لكم بعض من الصور على هالرابط ومش متأكد اذا كان الجميع بيفتح معهم الرابط أم لا وأتمنى ان يتمكن الجميع من مشاهدتها http://www226.rockyou.com/my_gallery.php?source=msns&instanceid=83138749&islocal=true وحتى نلقاكم في الجزء الثاني تقبلوا خالص تحياتي ,,,,, أخوكم / نديم الليل ( كان هنا ورحل )